13/12/2017 | Administración LocalMunicipal
A Pobra do Caramiñal
Decreto de aprobación de novas actuacións administrativas automatizadas

RESOLUCIÓN Mediante Decreto da Alcaldía 415-2016 estableceuse a adopción de selo de órgano para as actuacións automatizadas descritas no mesmo Decreto. Dito Decreto foi publicado no Boletín Oficial da Provincia da Coruña o 11 de xullo de 2016. A configuración dun único selo de órgano, definiuse cun único responsable para a definición das especificacións, programación e supervisión. Igualmente definiuse un único responsable a efectos de ser considerado responsable a efectos de impugnacións. Está configuración respondeu a vontade de ir automatizando procesos nos que viña intervindo o persoal da Secretaría municipal, e que supoñían a sinatura de documentos xerados ou incorporados a contornas informáticas. Como consecuencia das melloras de integración e automatización dos procesos tributarios, compre habilitar novos procedementos automatizados. Para a xestión do Imposto sobre o Incrementos do Valor dos Terreos de Natureza Urbana, así como procedementos sancionadores tributarios aparellados, faise viable o emprego do Selo Electrónico para os actos de notificación. En base a elo e conforme o artigo 41 e 42 da Lei 40/2015 RESOLVO: PRIMEIRO.–Aprobar as seguintes actuacións administrativas automatizadas do Concello da Pobra do Caramiñal, adicionais as xa vixentes conforme o Decreto 415-2016: a) Actos de notificacións das resolucións de Alcaldía no ámbito tributario do Imposto sobre o Incremento do Valor dos Terreos de Natureza Urbana, así como os procedementos sancionadores aparellados.1.–Aos efectos de sinalar os competentes para a definición das especificacións, programación e mantemento fíxanse as seguintes instrucións: – A Secretaría municipal aprobará o modelo de acto de notificación para todos os supostos que se sexan precisos na tramitación do Imposto e procedemento sancionador. – Tesourería municipal comprobará que ditos modelos son xerados correctamente, asegurando a supervisión e control de calidade.2.–Aos efectos de sinalar o órgano que debe ser considerado responsable a efectos de impugnación, sinálase ao titular da Alcaldía SEGUNDO.–O selo electrónico creado mediante Decreto 415-2016 poderá ser utilizado nas actuacións administrativas automatizadas mencionadas no punto PRIMEIRO desta Resolución. TERCEIRO.–A presente Resolución publicarase no Boletín Oficial da Provincia, na Sede Electrónica e no Taboleiro de Edictos do Concello. Na Pobra do Caramiñal a 7 de decembro de 2017 O alcalde, José Luís Piñeiro García O secretario, Guillermo J. Fernández López. Contra esta resolución, que esgota a vía administrativa, poderá interporse, alternativamente, recurso potestativo de reposición perante o alcalde no prazo dun mes a contar dende o día seguinte á publicación no Boletín Oficial da Provincia da Coruña, de acordo cos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou un recurso contencioso administrativo perante o Xulgado Contencioso-Administrativo de Palma no prazo de dous meses a contar desde ao día seguinte á publicación no Boletín Oficial da Provincia da Coruña, de acordo co artigo 46 da Lei 29/1998, do 13 de xullo, reguladora da xurisdición contencioso administrativa. Si opta por interpor un recurso potestativo de reposición, non se poderá interpor o recurso contencioso-administrativo en tanto non se dite resolución expresa do recurso de reposición ou se produza a desestimación por silencio. Todo iso, sen prexuízo de poder interpor calquera outro recurso que se considere procedente.